NORAKSTS

|  |  |
| --- | --- |
| 04.10.2021. | Nr.15/1 |

**ILGTERMIŅA AIZŅĒMUMA ŅEMŠANA PROJEKTA “JAUNRADES NAMA “JUNDA” STRUKTŪRVIENĪBAS “LEDIŅI” PĀRBŪVE UN LABIEKĀRTOŠANA 2.KĀRTA” ĪSTENOŠANAI**

(Ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, M.Daģis, Z.Tretjaka, A.Pagors, A.Rublis, G.Kurlovičs), **PRET – nav**, **ATTURAS – 1** (A.Tomašūns),

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, likuma “Par valsts budžetu 2021.gadam” 12.panta trešās daļas 4.punktu, Ministru kabineta 2019.gada 10.decembra noteikumiem Nr.590 “Noteikumi par pašvaldību aizņēmumiem un galvojumiem” un Ministru kabineta 2021.gada 11.februāra noteikumu Nr.104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” 3.1.7.apakšpunktu,

**JELGAVAS VALSTSPILSĒTAS DOME NOLEMJ:**

1. Ņemt Valsts kasē vai citā kredītiestādē ar tās noteikto kredīta procentu likmi ilgtermiņa aizņēmumu projekta “Jaunrades nama “Junda” struktūrvienības “Lediņi” pārbūve un labiekārtošana 2.kārta” īstenošanai 165 287 *euro* (viens simts sešdesmit pieci tūkstoši divi simti astoņdesmit septiņi *euro* 00 *centi*) uz 20 gadiem, sadalot attiecīgi pa gadiem:
   1. 2021.gadā – 49 586 *euro* (četrdesmit deviņi tūkstoši pieci simti astoņdesmit seši *euro*);
   2. 2022.gadā – 115 701 *euro* (viens simts piecpadsmit tūkstoši septiņi simti viens *euro*).
2. Aizņēmuma pamatsummas atmaksu sākt ar 2024.gada 20.novembri.
3. Aizņēmuma atmaksu garantēt ar Jelgavas valstspilsētas pašvaldības budžetu.
4. Lēmums stājas spēkā pēc projekta “Jaunrades nama “Junda” struktūrvienības “Lediņi” pārbūve un labiekārtošana 2.kārta” iekļaušanas Ministru kabineta rīkojumā “Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 4.oktobrī